
BIRŽŲ KRAŠTO MUZIEJUS „SĖLA“

Respublikinė edukacinių programų mugė

 „ Visokių gudrysčių mokinu, ale tu kalbu,

kokiu patsai šneku“
Gimtųjų žodžių apkabintas,
Aš gyvas kalboje.
Sakau: esi man, kaip žibintas
Pasaulio tamsoje.
Kas moka žodį – randa kelią
Visur ir visada.
Sakau: lietuviška knygelė-
Kaip neregiui lazda.
Kalba gimtoji – kasdieninė
Tu- duona mums esi,
Kai tariam: motina, gimtinė,
Dangus – ir mes visi.





Just. Marcinkevičius 







 Žmonėms turi rūpėti gimtosios kalbos kilmė, jos išsaugojimas ir puoselėjimas. Juk per savo kalbą išreiškiamas pasaulio suvokimas, stiprinama tautos vienybė. Ne veltui ir šie 2013-tieji paskelbti Tarmių metais. 


Lietuvių kalba, rūpestingai norminta ir švarinta nuo įsibrovusių svetimybių, per gerą šimtmetį tapo gražia, švaria, taisyklinga, bet... mažiau spalvinga. Ir ne ji, ne norminė kalba yra mūsų gimtoji,  o mūsų senelių tarmė yra „kalba gimtoji, lūposna įdėta“. O kokia graži ir spalvinga mūsų maža Lietuvėlė, kada kožnam krašte visi savo šnekta gimtąja klega, lyg paukštukai pavasarį iš kraštų tolimųjų pargrįžę... 
  Neapsakomą širdies džiaugsmą apturėtų biržiečiai, galėdami Jus priimti pas save svečiuos, sava šnekta kalbančius, savo muziejaus smagią edukacinę programą tarmiškai pristatančius. 


Todėl nesipuikuokit ir rugpjūčio 4 d. Biržų krašto muziejuje „Sėla“ organizuojamon  Respublikinėn  edukacinių programų mugėn „ Visokių gudrysčių mokinu, ale tu kalbu, kokiu patsai šneku“ atvažiuokit. Mes pasiruošę visus priimt, pavaišint, tarmiškai pasveikint ir pakalbint. 


Apie savo atvykimą į Biržus prašytume pranešti iki balandžio 15 d.

Džiaugsimės sulaukę laiškų apie Jūsų norą Biržuos paviešėt. Laukiame užpildytų registracijos lapų  el. paštu  r.binkiene@birzumuziejus.lt,  sėla@birzumuziejus.lt, pasiteirauti galima tel. 8 450 33390, 8 655 43845. 

Ryšių su visuomene skyrius

Rima Binkienė

